Na temelju članka 26., 33., 44. stavka 2. i 48. stavka 2. Zakona o komunalnom

gospodarstvu („Narodne novine" broj 68/18, 110/18 i 32/20) i članka 28. Statuta Općine Zažablje („Službeni glasnik Dubrovačko-neretvanske županije“ broj 6/13.,5/18.,7/20., 6/21) Općinsko vijeće Općine Zažablje na IV. sjednici održanoj 21.prosinca 2021. godine d o n o s i

**ODLUKU**

**o komunalnim djelatnostima**

1. **OPĆE ODREDBE**

Članak 1.

Ovom Odlukom o komunalnim djelatnostima (u daljnjem tekstu: Odluka) određuju se

komunalne djelatnosti koje se obavljaju na području općine, uključujući i djelatnosti od značaja za Općinu Zažablje koje se smatraju komunalnim djelatnostima, organizacijski oblici obavljanja komunalnih djelatnosti, način i uvjeti obavljanja komunalnih djelatnosti, te druga pitanja od značaja za obavljanje komunalnih djelatnosti na području općine Zažablje.

Članak 2.

Na području Općine Zažablje obavljaju se sljedeće komunalne djelatnosti utvrđene Zakonom o komunalnom gospodarstvu kojima se osigurava održavanje komunalne infrastrukture:

1. održavanje nerazvrstanih cesta,
2. održavanje javnih zelenih površina,
3. održavanje javne rasvjete.

 Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

 Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

 Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Članak 3.

Uslužne komunalne djelatnosti na području Općine Zažablje :

1. obavljanje dimnjačarskih poslova
2. sakupljanje napuštenih i izgubljenih životinja te njihovo zbrinjavanje.

Pod dimnjačarskim poslovima podrazumijeva se čišćenje i kontrola dimnjaka, dimovoda i uređaja za loženje u građevinama.

Pod sakupljanjem napuštenih i izgubljenih životinja te njihovim zbrinjavanjem

podrazumijeva se usluga sakupljanja napuštenih i izgubljenih životinja te njihovog zbrinjavanja sukladno propisima kojima se uređuje zaštita životinja.

1. **ORGANIZACIJSKI OBLICI OBAVLJANJA KOMUNALNIH DJELATNOSTI**

Članak 4.

Na području Općine Zažablje komunalne djelatnosti obavljaju:

1. Pravna i fizička osoba na temelju ugovora o obavljanju komunalnih djelatnosti
2. Pravna i fizička osoba na temelju ugovora o koncesiji.
3. **OBAVLJANJE KOMUNALNIH DJELATNOSTI NA TEMELJU UGOVORA O OBAVLJANJU KOMUNALNIH DJELATNOSTI**

Članak 5.

 Pravne ili fizičke osobe na temelju ugovora o obavljanju komunalnih djelatnosti mogu na području Općine Zažablje obavljati sljedeće komunalne djelatnosti:

1. održavanje nerazvrstanih cesta

2. održavanje javnih zelenih površina

3. održavanje javne rasvjete

4. sakupljanje napuštenih i izgubljenih životinja te njihovo zbrinjavanje

Članak 6.

 Postupak odabira osobe s kojom se sklapa ugovor o povjeravanju obavljanja komunalne

djelatnosti iz članka 5. ove Odluke te sklapanje, izmjena i provedba toga ugovora provode se sukladno propisima o javnoj nabavi.

1. **OBAVLJANJE KOMUNALNIH DJELATNOSTI NA TEMELJU UGOVORA O KONCESIJI**

Članak 7.

Pravne ili fizičke osobe mogu na temelju ugovora o koncesiji na području Općine Zažablje obavljati komunalnu djelatnost:

1. Obavljanje dimnjačarskih poslova.

Koncesija za obavljanje komunalne djelatnosti iz stavka 1. ovog članka mogu se dati na vrijeme od 4 godina.

Članak 8.

Davatelj koncesije iz članka 7. ove Odluke je Općinsko vijeće Općine Zažablje.

Postupak odabira osobe s kojom se sklapa ugovor o koncesiji provodi se sukladno zakonu

kojim se uređuje pitanje komunalnog gospodarstva i propisima kojim se uređuju koncesije.

Naknada za koncesiju se uplaćuje u korist proračuna Općine Zažablje na način propisan

propisom kojim se uređuju koncesije.

1. **PRIJELAZNE I ZAVRŠNE ODREDBE**

Članak 9.

Ugovori o obavljanju komunalnih djelatnosti iz članka 5. ove Odluke zaključeni prije

stupanja na snagu ove Odluke ostaju na snazi do isteka roka na koji su zaključeni ili do raskida istih.

Članak 10.

Stupanjem na snagu ove Odluke prestaju važiti Odluka o obavljanju komunalnih djelatnosti  („Službeni glasnik Dubrovačko-neretvanske županije“ broj 6/16 )

Članak 11.

Ova Odluka stupa na snagu osmoga dana od dana objave u "Službenom glasnik

Dubrovačko-neretvanske županije“ službeno glasilo Općine Zažablje.

KLASA: 363-02/21-01/01

URBROJ:2148-06-02-21-2

Mlinište,21. prosinca 2021.

Predsjednik:

Ivan Vidović,v.r.

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA ZAŽABLJE

OPĆINSKO VIJEĆE